open-index/open-wikipedia-markdown huggingface dataset:
5. etappe av Vuelta a España 2009

**5. etappe av Vuelta a España 2009** ble kjørt 3. september 2009 og gikk fra Tarragona til Vinaròs. Denne etappen var den første som ble syklet på spansk jord i 2009-utgaven av rittet, og som på de foregående etappene ble også denne preget av bruddforsøk. Aitor Hernández (Euskaltel-Euskadi), Serafín Martínez (Xacobeo Galicia), Julián Sánchez (Contentpolis-Ampo), Julien El Fares (Cofidis), José Antonio López (Andalucía-Cajasur) og Matthé Pronk (Vacansoleil) stakk tidlig av og hadde på det meste over 6 minutter på hovedfeltet. Bruddet kom først over den eneste kategoriserte stigningen der Hernández kunne innkaserte 10 poeng og ledelsen i klatrekonkurransen. Etter stigningen satt spurtlagene seg fremst i hovedfeltet og kjørte utbrytergruppa sakte, men sikkert inn, og etter 156 kilometer var alle rytterne samlet igjen. En drøy mil senere tråkket Philippe Gilbert fra Silence-Lotto til og skaffet en luke, men klarte aldri å riste av seg hovedfeltet. Med drøye 3 kilometer igjen til mål ble Gilbert kjørt inn og feltet organiserte seg til massespurt. Som vanlig viste Team Columbia at de var det beste spurtlaget i sykkelsporten da de dro spurtkaptein André Greipel inn til sin andre strake etappeseier. Tyskeren tok også over ledelsen i sammendraget.

## Klatre- og spurtpoeng

### 1. klatring (Coll de Fatxas)
Etter 49 km

### 1. spurt (Benifallet)
Etter 81,2 km

### 2. spurt (La Senia)

Etter 139,4 km

### Målgang (Vinaròs)
Etter 174 km

## Manglende ryttere
* **34**  Chris Horner (AST) startet ikke etter å ha brukket håndleddet på den 4. etappen.
* **108**  Robert Kiserlovski (FUJ) startet ikke etter å ha brukket kragebeinet på den 4. etappen.

## Referanser


## Eksterne lenker
*  Etappeside  på lavuelta.com 
*  Etappeside  på lavuelta.com 
*  Etappeside  på lavuelta.com
Liste over kriger Vietnam har deltatt i (etter 1940)

Denne listen er laget for å vise hvilke kriger **[[Vietnam]]** har vært delaktig i fra og med andre verdenskrig.
## Vietnams kriger 1940–1989

## Se også
*Liste over kriger Vietnam har deltatt i (før 1945)

## Fotnoter
Østkantfolk

***Østkantfolk*** (originaltittel: *EastEnders*) er en britisk såpeserie som har gått på BBC siden 1985. Handlingen er lagt til Londons East End og skildrer hverdagen til en rekke familier og enkeltpersoner, og det de strir med. Serien ble raskt populær blant britiske seere og etter et par år hadde den 20 millioner seere per episode. Romjula 1986 var den oppe i rekordhøye 30 millioner seere. Seertallene har siden falt en del; ved millenniumskiftet lå den på ca 15 millioner, mens den i 2020 lå på omlag 6 millioner. 

Serien gikk på NRK fra 1987 til 1991. Til tross for seriens popularitet i Storbritannia ble den relativt dårlig mottatt av norske seere. Seertallene var også relativt lave. Etter noen år ble serien bedre likt, men seertallene forble beskjedne.

## Rollegalleri (utvalg)

* Familien Beale:
** Pete Beale, frukthandler
** Gwen Beale, Petes mor
** Kathy Beale, Petes ektefelle
** Ian Beale, sønn av Kathy og Pete
* Familien Fowler:
** Ekteparet Arthur og Pauline Fowler
** Ekteparets tenåringsbarn Mark og Michelle
** Lou Beale, Paulines mor, som bor sammen med familien Fowler
* Familien Watts:
** Ekteparet Angie og Den Watts, som driver nabolagets pub sammen
** Ekteparets adoptivdatter Sharon
* Familien Osman:
** Ekteparet Sue og Ali Osman, som driver kafeen Al's sammen. Ali Osman kjører også drosje om natten.

* Familien Jeffery:
** Ekteparet Said og Naima Jeffery
* Harold Legg, nabolagets godhjertede lege
* Ethel Skinner, rengjøringshjelp hos doktor Legg, nabolagets fremste sladrebøtte
* Nick Cotton, en ung kriminell mann og nabolagets bølle

## Referanser


## Eksterne lenker
* 
*
Anne Sigrid Hamran

**Anne Sigrid Hamran** (født 5. juni 1959 i Fredrikstad) var havnedirektør ved Oslo Havn KF fra 2002 til 2017. Hamran er i dag mobilitetsjef i Oslo Kommune. I 2016 ble Hamran valgt til styreleder i Stiftelsen Kirkens Bymisjon Oslo. Hun er utdannet sivilarkitekt fra NTNU.

## Referanser
Bernt Stilluf Karlsen

**Bernt Stilluf Karlsen** (født 25. april 1950) er en norsk næringslivsleder og politiker for Venstre, bosatt i Lommedalen i Bærum. Han har vært styreleder i Oslo Havn KF siden år 2000 til oktober 2016, styreleder i Ruter og har hatt en rekke folkevalgte tillitsverv i Oslo kommune og ulike komiteverv i Venstre. Karlsen er hovedeier i, og driver konsulentvirksomhet for energisektoren gjennom selskapet ProCorp ASA. I tillegg er han styremedlem i LNG-anlegget i Risavika tilhørende Skangass AS.

Karlsen har som styreleder hatt en aktiv rolle i Oslo Havns avhendig av havneeiendommer i indre havn, Tjuvholmen og Bjørvika. Han var en sentral aktør bak det såkalte Fjordbyvedtaket 19. januar 2000, hvor Oslo kommune og havnestyret slutter seg til utflytting av Oslo havn til ytre terminalområder i «Sydhavna» ved Sjursøya gjennom Fjordbyplanen av 27. februar 2008. Han har også som styreleder forsvart Oslo havns tilrådning om lagring av miljøgifter fra havnebunnen i det såkalte Dypvannsdeponiet i Oslo. Han har også som styreleder opplevd at det i 2007 ble tatt ut tiltale mot Oslo havn for ulovlig giftdumping. Oslo Havn KF er frikjent i tre rettsinstanser for tiltalen som relaterer seg til de tilfellene av ureglementert dumping av masser i fjorden som Oslo Havn redegjorde for 19. desember 2007.

Karlsen er blitt kritisert av havnearbeiderne og deres støttespillere for ikke å følge spillereglene i arbeidskonflikten ved Oslo Havn. 

Under Bondevik I-regjeringen ble Karlsen i 1997 utnevnt til leder for Regjeringens forsvarspolitiske utvalg, men fikk ikke fornyet tillit i dette vervet da Stoltenberg I-regjeringen tiltrådte i 2000. Karlsen hadde også oppdrag som tilrettelegger for det russiske selskapet Yukos ved dets forsøk på å sikre majoritetseierskap i Aker.

## Referanser
Longboarding

Et **longboard** eller **langbrett** er en type rullebrett som er lengre og har bredere hjul enn vanlige rullebrett. Det kan derved komme opp i større fart enn et skateboard. 

Downhill vil si å stå i bratte nedover bakker i ganske høy hastighet. Dette er  kategorisert som en ekstremsport. 

Man kan også bare bruke et longboard til vanlig transport. Dette kalles «å cruise». Et litt kortere brett egner seg bedre til dette, det er da enklere å komme seg frem i en by. Det er også enklere å trikse med det.

Den vansligste måten å stå på brettet på kalles «regular», som vil si at man er vendt mot høyre og bruker høyre foten til å sparke fra. Goofy er omvendt.

## Referanser
Sogneprestens mysterier

***Sogneprestens mysterier*** (orig: *Father Dowling Mysteries*) er  en amerikansk krimserie som gikk på amerikansk TV fra 1987 til 1991. Serien handlet om Frank Dowling, en katolsk prest som stadig kom over mord, bortføringer og andre grove forbrytelser i hjembyen Chicago. Flere saker han ble involvert i hadde forbindelser til mafiaen. Han fikk hjelp av nonnen Stephanie "Steve" Oskowski, som gjorde mye av grovarbeidet for Frank. Søster Steve vokste opp i nabolaget og var god til både å kjøre bil, dirke opp enhver lås, og å håndtere skytevåpen. Pastor Dowling har en identisk tvilling-bror, Blaine (også spilt av Tom Bosley) som er en tyv og bedrager.

En annen tilbakevendende karakter er en politibetjent fra Chicago, Clancy (spilt av Regina Krueger) som er pastor Dowlings venn og viktigste kontakt innenfor politiet, i de to første sesongene. I sesong 3 erstatter Dick O'Neill denne karakteren i noen episoder, i rollen som løytnant Foster. Han er en gammel venn av Frank fra politiet, en troende katolikk, og Frank forsøker å gjøre ham sporadiske tjenester i løpet av etterforskninger. Seriens første sesong gikk på NBC, deretter på ABC. Rollen som Frank Dowling ble spilt av Tom Bosley, mens søster Stephanie ble spilt av Tracy Nelson. Serien var basert på historier om Frank Dowling, som ble skapt av Ralph McInerny. 

Serien ble sendt på TVNorge fra 1991.

## Rolleliste
* Tom Bosley som Frank Dowling
* Tracy Nelson som Søster Stephanie "Steve" Oskowski
* James Stephens som Philip Prestwick 
* Mary Wickes som Marie Murkin

## Referanser


## Eksterne lenker
*
Søndmøre Dampskibsselskab

**Søndmøre Dampskibsselskab** stiftet 1886, var et rederi med hovedkontor i Ålesund, Møre og Romsdal. Rederiet drev lokalruter og kystpostruter frem til 1920 da selskapet ble oppkjøpt av fylket. Flåten på 6 skip ble innlemmet i det nyopprettede fylkesrederiet Møre Fylkes Ruteselskap (MFR), senere omdøpt Møre og Romsdal Fylkesbåtar (MRF). Alle skipene beholdt navnene sine.

## Flåteliste

## Kilder
* Ragnar Ulstein: *Om samferdsel i Møre og Romsdal – Del I: Som skyttel i vev*. Utgitt av Møre og Romsdal Fylkesbåtar 1995. ISBN 82-90393-76-8
* Arne Inge Torvik: *Om samferdsel i Møre og Romsdal – Del II: Samfunn og ferdsel*. Utgitt av Møre og Romsdal Fylkesbåtar 2000. ISBN 82-7955-020-8
Kyro älv

**Kyro älv** (finsk: *Kyrönjoki*), er en elv i de finske landskapene Österbotten og Södra Österbotten.  Elven regnes å begynne der hvor elvene Kauhajoki og Jalasjoki flyter sammen i Kurikka kommune. Kyro älv renner så gjennom kommunene Ilmola, Seinäjoki, Storkyro og Vasa (nærmere bestemt Lillkyro). Elven munner ut i Bottenviken ved Vassorfjärden i Korsholm kommune. Langs elvens nedbørfelt bor rundt 100&nbsp;000 mennesker.

Det ligger fire større vannkraftverk langs Kyro älv.

## Eksterne lenker
* ''Uppslagsverket Finland'', Kyro älv
*  ''Västra Finlands miljöcentral:'' Kyro älv
* ''Arbets- och näringsministeriet, Skärgårdsdelegationen'': Finland. Öarnas och sjöarnas land, 2009
US Open 2009 (tennis)

**US Open 2009**. US Open er en Grand Slam-turnering i tennis som blir spilt i Flushing Meadows i bydelen Queens i New York. US Open blir arrangert i perioden 31. august til 13. september. 

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Doublefinaler

## Eksterne lenker
* ITF Menn , Kvinner
Lagercontainer

**Lagercontainere** er standardiserte enheter som benyttes til lagring. Lagercontainere egner seg godt til lagring av de fleste typer gjenstander og varer. Lagercontainerne er vann- og vindtette, men ikke isolerte. Ved temperaturendringer vil man således kunne oppleve kondens. Dette gir således visse begrensninger mht hva som kan oppbevares. Antikke møbler, bøker og tekstiler bør man i denne forbindelse være oppmerksomme på.

## Bruksområder
Lagercontainere er meget anvendelig for lagring av verktøy og maskiner på anleggsplass o.l. Lagercontainere blir også benyttet i stor grad av næringslivet forøvrig for lagring av eksempelvis varelager, overskuddsmateriell og arkiv.

## Kategorier og størrelser
Lagercontainere kan plassere i to hovedkategorienr: Brukte shippingcontainere og originale lagercontainere. Brukte shippingcontainere blir i utstrakt grad benyttet som lagercontainere. Når shippingcontainere er brukt til tørrlast i 10-15 år, blir de som oftest videresolgt som lagercontainere. Kravene til shippingcontainerne gir betydelige kostnader mht vedlikehold, og det er derfor lønnsomt å selge disse unna etter drøye ti år. Containerne vil imidlertid være tilfredsstillende som lagercontainere langt utover denne alderen. Shippingcontainere kommer i standardstørrelsene 20" og 40"
Lagercontainere er bygget spesifikt for det formål å bli benyttet til lagring. Kravene for disse er således redusert, og kvaliteten lavere. Dersom man imidlertid har behov for mindre containere til lagring, er lagercontainere løsningen. Disse kommer i standardstørrelsene 10", 8" og 6". 

De ulike lagercontainerne / shippingcontainerne har følgende innvendige mål og volum:
*6":  1,98 x 1,95 x 1,91 (6,66m3)
*8":  2,44 x 2,20 x 2,26 (9,82m3)
*10": 2,99 x 2,44 x 2,59 (15,76m3)
*20": 6,06 x 2,44 x 2,59 (32,85m3)
*40": 12,12x 2,44 x 2,59 (65,70m3)

## Containerbasert minilager
Ved et containerbasert minilager blir lagercontainere benyttet på en systematisk måte. Containerne plasseres på et område, og leies ut til private og bedrifter.
Kumo älv

**Kumo älv** (finsk: *Kokemäenjoki*) er en elv i de finske landskapene Satakunta og Birkaland. Elven begynner ved innsjøen Liekovesi i Sastamala og renner gjennom kommunene Kumo, Harjavalta, Nakkila og Ulvsby. Den munner ut i Bottenhavet ved Björneborg.

Kumo älvs nedbørfelt på ( km²) er det fjerde største i Finland. Kumo älv er rik på fisk, og de vanligste fiskeslagene er laks, regnbueørret og sjøørret.

Munningen av Kumo älv ligger ved det største estuariet i Norden.

## Eksterne lenker
* ''Uppslagsverket Finland'', Kumo älv
* ''Arbets- och näringsministeriet, Skärgårdsdelegationen'': Finland. Öarnas och sjöarnas land, 2009
Símun Pauli úr Konoy

**Símun Pauli Rasmussen úr Konoy** (født 5. januar 1876 på Kunoy, død 9. juli 1956) var en færøysk lærer og politiker (SF).

Han var utdannet lærer fra 1896, og var lærer i hjembygda Kunoy 1896–1899, privatlærer i København i ett år, samt lærer i Gøta 1905–1945. Símun Pauli úr Konoy var innvalgt på Lagtinget fra Eysturoy 1906–1910 og 1914–1928, og representerte Sjálvstýrisflokkurin. Han var medlem av Færøyenes skolestyre (*Føroya skúlastjórn*) 1918–1925, styremedlem i Føroya Lærarafelag 1914–1927, og formann i Føroya Fiskimannafelag 1911–1926. Han satt dessuten i kommunestyret i Gøtu kommuna 1910–1930, og var borgermester de fleste årene.

## Referanser


## Kilder
* *Løgtingið 150 – Hátíðarrit*, bind 2 (2002), s. 311–312. (PDF )

## Eksterne lenker
*
Joseph Brady

**Joseph J. Brady** var en amerikansk fotballspiller som deltok i de olympiske leker 1904 i St. Louis.

Brady vant en olympisk bronsemedalje i fotball under OL 1904 i St. Louis. Han var med på det amerikanske laget *St. Rose Parish*, som kom på tredjeplass i fotballturneringen bak det canadiske laget *Galt Football Club* og *Christian Brothers College* fra USA. *St. Rose Parish* tapte første kampen med 0-4 til det canadiske laget som også vant over det andre amerikanske laget, *Christian Brothers*, med 7-0 og ble olympiske mestere i fotball.

De amerikanske lagene *St. Rose Parish* og *Christian Brothers College* spilte siden tre kamper innen de kunne kåre en sølvvinner. De to første kampene endte 0-0 og den tredje kampen vant *Christian Brothers College* med 2-0. Det var kun tre lag som deltok i fotballturneringen som ble gjennomført 16. til 23. november 1904. Brady spilte i tre av de fire kampene.
  
## OL-medaljer
* 1904  St. Louis -  Bronse i fotball,  USA

## Eksterne lenker
*
Ule träsk

**Ule träsk** (finsk: *Oulujärvi*) er Finlands femte største innsjø. Den ligger i landskapet Kajanaland og er delt mellom kommunene Kajana, Paltamo og Vaala. Ule träsk har et areal på 887&nbsp;km², og høyden over havet er 123&nbsp;m. Midlere dybde er 7&nbsp;m.

Elvene Kajana älv og Kiehimäjoki renner ut i Ule träsk. Innsjøen har sitt utløp i Ule älv.

Bilde:Ärjä.jpg|Øya Ärjä i Ule träsk
Bilde:Oulujarvimap.png|Kart over Ule träsk


## Eksterne lenker
* ''Uppslagsverket Finland'', Ule träsk
* ''Statens miljöförvaltning'', Finnish lakes larger than 40 square kilometers (engelsk)
* Turistinformasjon om Ule träsk
Päijänne

**Päijänne** er Finlands nest største innsjø. Den ligger i landskapene Päijänne-Tavastland og Mellersta Finland og strekker seg 120 km i nord-sør-retning. Største bredde er 28 km, og arealet er &nbsp;km².
Päijänne er Finlands dypeste innsjø og også den innsjøen med størst vannvolum. Største dybde er 95 m. Innsjøen er en del av vassdraget til Kymmene älv. Hovedstadsregionen rundt Helsingfors får sitt drikkevann fra Päijänne gjennom Päijännetunnelen.

Päijänne er et populært ulfluktsområde. I søndre del av innsjøen ligger Päijänne nasjonalpark.

## Eksterne lenker
* ''Uppslagsverket Finland'', Päijänne
* ''Statens miljöförvaltning'', Finnish lakes larger than 40 square kilometers (engelsk)
Pretty Belinda

**«Pretty Belinda»** er en britisk popsang, skrevet av Chris Andrews. Andrews' versjon ble utgitt på singlen Pye/Vogue DV 14870 i 1969. Kvinnen det synges om bor i et båthus ved elven.

## Norske versjoner

## Listeplasseringer

## Referanser
WM-Meyer

**WM-Meyer Fahrzeugbau** er en tysk produsent av profftilhengere. Selskapet ble etablert i 1965, og har i dag forhandlere i 12 europeiske land, deriblant Norge.
Round robin

**Round robin** er en konkurranseform der alle deltagere møter alle andre deltagere i interne kamper i en turnering.

Turneringsformen forekommer både i lagidretter/spill og i individuelle turneringer, og anses for den mest rettferdige turneringsformen.

Dersom alle lagene møter hverandre to ganger *(f.eks. på hjemmebane og bortebane)*, kalles turneringsformen for **dobbelt round robin**. Denne turneringsformen er vanlig i lagidretter der det er opprettet ligaer (divisjoner).

## Algoritmer
Hvis  **<math>n</math>** er antall deltagere i en turnering, vil en ren round robin-turnering kreve \begin{matrix} \frac{n}{2} \end{matrix}(n - 1) kamper.  Hvis n er et partall, blir det (n - 1) runder, der \begin{matrix} \frac{n}{2} \end{matrix} kamper kan avvikles parallelt.  Hvis n er et oddetall, blir det n runder med \begin{matrix} \frac{n - 1}{2} \end{matrix} kamper, og i hver runde vil en av deltagerne ha walk&nbsp;over.

Standard algoritme for round robin-turneringer innebærer at hver deltager (lag) tildeles et nummer, og rundene spilles så med følgende motstandere *(eksempel 14 deltagere)*: 

 Runde 1. (1 spiller mot 14, 2 spiller mot 13, ... )
  **1**  2  3  4  5  6  7  
  14 13 12 11 10 9  8
… deretter vil hver deltager *(bortsett fra deltager nr.1)* møte en deltager med 2 nummer lavere betegnelse enn i forrige runde…

 Runde 2. (1 spiller mot  13, 2 spiller mot  11, ... )
  **1**  14 2  3  4  5  6
  13 12 11 10 9  8  7

 Runde 3. (1 spiller mot 12, 13 spiller mot 11, ... )
  **1**  13 14 2  3  4  5
  12 11 10 9  8  7  6

… inntil en ender opp med motstandere med 2 nummer høyere enn i starten.

 Runde 13. (1 spiller mot 2, 3 spiller mot 14, ... )
  **1**  3  4  5  6  7  8
  2 14  13 12 11 10 9

Dersom antall deltagere er et oddetall, vil det bli tildelt et ekstra nummer (en dummy), som inngår i formelen over, og der den deltageren som møter dummy vil få en walkover-runde.

## Andre turneringsformer
* **[[Cup]]** – utslagsmetode.
* **[[Monradturnering|Monrad]]** – Ved svært mange deltagere – De beste i turneringen møter de nærmeste beste *(som de ikke tidligere har møtt)*, og de dårligste møter de nærmest dårligste *(som de ikke tidligere har møtt)*, inntil et visst antall runder er spilt.
VM i friidrett 2009 – 110 meter hekk menn

Øvelsen **110 meter hekk herrer** ved **[[VM i friidrett 2009]]** ble avholdt på Olympiastadion i Berlin på 19. august og 20. august.

Norge var ikke representert i øvelsen.

## Medaljevinnere

## Rekorder

## Kvalifiseringskrav

## Program

## Resultater
### Forsøksheat
Kvalifisering: De 3 første  i hvert heat ble direktekvalifisert til semifinalene og utøverne med de 6 beste tidene ellers kvalifiserte seg også til semifinaler.

} ||align=left|Fullførte ikke 
|-  
|     || 2 ||align=left| Yin Jing ||align=left|  ||  ||align=left|Startet ikke
|-  
|}

### Semifinaler
Kvalifisering: De 2 første i hver semifinale var direktekvalifisert til finalen og de 2 utøverne ellers med de beste tidene kvalifiserte seg til finalen.

}  || 3||align=left| Dayron Robles ||align=left|  ||  || align=left|Fullførte ikke
|}

### Final

## Eksterne lenker
* 110 meter hekk resultater. IAAF. Besøkt 25. august 2009.
Spinnerfiske

**Spinnerfiske** er en fiskemetode. Metoden fungerer til alt fra abbor til laks. Oftest benyttes slukstenger til å kaste spinneren ut i området som fiskes i, men den kan også trekkes etter en båt som ved dorging.  

Selve spinneren, som er selve lokkemiddelet, er et roterende blad rundt en metallstreng med en treblekrok i enden. Spinnerbladet kan være preget i alle regnbuens farger og mønstre og mange har sin spesielle favoritt. Det kan også være fjær og fargede perler samt ulik type kropp på de ulike modellene. Mest brukte spinnere i Norge er svenske Droppen fra ABU-Garcia og franske Mepps.
Fytinsyre

**Fytinsyre** er en organisk forbindelse mellom stoffene fosforsyre og inositol. I planter binder fytinsyre metallioner og lagrer dem som salter.

Korn og frø inneholder vanligvis fytinsyre, særlig i skallet. Enzymet fytase letter fordøyelsen av fytinsyre. Fordi dette enzymet har høyest aktivitet i svakt syrlig miljø, er aktiviteten lav i menneskets fordøyelseskanal som er sterkt syrlig eller svakt basisk. Baking med surdeig gir enzymet nok tid til å bryte ned det meste av fytinsyren i brøddeig.

Drøvtyggere har evnen til å fordøye fytinsyre.

Fytinsyre har den kjemiske formelen C6H6(OPO(OH)2)6
## Referanser
Planet Caravan

«**Planet Caravan**» er en psykedelisk sang av Black Sabbath. sangens tekster og bløte musikk skaper en drømmelignende atmosfære. Sangen dukker først opp på albumet *[[Paranoid (album)|Paranoid]]* i 1970. Vokalisten Ozzy Osbourne bruker en Leslie-høytaler for å få den rette effekten på stemmen.

## Coverversjoner

«Planet Caravan» har blitt covret av:

* Pantera på albumet *[[Far Beyond Driven]]*, utgitt i 1994.
* Air på albumet *[[Late Night Tales: Air]]*, utgitt i 2006.
* Clive Jones fra Black Widow og Agony Bag i 2007.
Mexico under Sommer-OL 1936

**Mexico under Sommer-OL 1936**. 32 sportsutøvere fra Mexico deltok under Sommer-OL 1936 i Berlin. Mexico kom på 28.-plass med tre bronsemedaljer.
  
## Medaljer

## Medaljevinnerne

## Eksterne lenker
* OL-resultater på Sports-reference.com
Terrence Trammell

**Terrence Trammell** (født 23. november 1978) er en amerikansk friidrettsutøver som konkurrerer i hekkeløp.

Trammell har to OL-sølv på rad, fra OL 2000 i Sydney og OL 2004 i Athen. Samme plassering fikk han i VM i friidrett 2003. Under VM 2005 i Helsingfors havnet Trammel utenfor pallen på femteplass. Trammell deltok også i VM 2009 i Berlin. Her var han blant gullfavorittene etter at verdensrekordholderen Dayron Robles skadet seg i semifinalen. I finalen endte han på sølvplass bak Ryan Brathwaite, slått med ett hundredels sekund.

Trammell er en av få utøvere som har løpt på en tid under 13 sekunder på 110 meter hekk. Hans personlige rekord er på 12,95 og ble satt under et stevne i 2007 i New York.

Han har også blitt verdensmester innendørs to ganger på 60 meter hekk.

## Referanser


## Eksterne lenker
*
DS «Jotunheim» (1890)

**DS «Jotunheim»** var i perioden 1892–1955 en kystruteskip i rute Bergen-Ålesund.

## DS «Jotunheim»
* **April 1890**: Levert fra Trondhjems Mekaniske Værksted, Trondheim (byggenr. 51)  som kystruteskip **«Jotunheim»** til Sogns Dampskibsselskab AS / v. Erik Rusten, Bergen. Satt inn i rute Bergen-Sognefjorden. Dette i skarp konkurranse med Nordre Bergenhus Amts Dampskibes ruter på samme strekningen. Sogns Dampskibsselskab AS tapte til slutt konkurransen.
* **Høst 1891**: Eierselskapet konkurs.
* **1892**: Solgt til Søndmøre Dampskibsselskab, Ålesund. Satt inn i kystrute Bergen-Ålesund.
* **1. juni 1920**: Eierselskapet fusjonerte inn i Møres Fylkes Ruteselskap, Molde. Fortsatte i samme rute.
* **Høst 1922**: Ombygd ved AS Mjellem & Karlsen, Bergen. Brønnen i fordekket overbygget.
* **1930**: «Jotunheim» reddet 36 personer fra nederlandsk lasteskip «Hofplein» da dette sank utenfor Skorpa.
* **1947**: Eierselskapet endret navn til Møre og Romsdal Fylkesbåtar, Molde
* **November 1955**: Solgt til Br. Anda, Hundvåg i Stavanger for opphugging.

## Kilder
* «Fjordabåten»  Dag Bakka jr.  1994
* «Her Byggedes Skibe, TMV 1843–1983»  Finn R. Hansen 1995

## Eksterne lenker
*
Jugoslavia under Sommer-OL 1936

**Jugoslavia under Sommer-OL 1936**. 86 sportsutøvere fra Kongeriket Jugoslavia deltok i elleve sporter under Sommer-OL 1936 i Berlin. De kom på delt 25.-plass med en sølvmedalje.
 
## Medaljer

## Medaljevinnerne

      
## Eksterne lenker
* Resultater og profilside  på sports-reference.com
Torfi Bryngeirsson

**Torfi Bryngeirsson** (født 11. november 1926 i Búastaðar, Vestmannaeyjar, død 15. juli 1995 i Reykjavík) var en islandsk friidrettsutøver som konkurrerte i lengdehopp og stavsprang.

Bryngeirsson er mest kjent for gullmedaljen i lengde fra EM 1950 i Brussel. Han vant med et hopp på 7,32, 10 cm lengre enn sølvvinneren Gerard Wessels fra Nederland. 

Torfi Bryngeirsson har to OL-deltakelser (London 1948 og Helsingfors 1952), begge gangene stilte han opp i stavsprang. I 1948 ble han slått ut i finalen, mens han hoppet 3,95 og ble nummer 14 i fire år senere i Helsingfors. 

I stavsprang deltok han også to ganger i europamesterskap (Brussel 1950 og Bern 1954), men gikk ikke videre til finalen noen av gangene.

## Referanser


## Litteratur
* EAA (Hrsg.): *Statistics Manual*. Utgitt til EM 2002 i München
* Peter Matthews (ed): *Athletics 1996*. Surbiton 1996 ISBN 1-899807-01-2 
* Ekkehard zur Megede: *The Modern Olympic Century 1896-1996 Track and Field Athletics*. Berlin 1999. 

## Eksterne lenker
*
Sir B. Mackenzie’s Daughter’s Lament …

**Sir B. Mackenzie's Daughter's Lament for the 77th Mounted Lancers Retreat From The Straits of Loch Knombe, In the Year of Our Lord 1727, on the Occasion of the Announcement of her Marriage to The Laird of Kinleakie** er den fullstendige tittelen på en instrumental låt utgitt på plate av Fairport Convention, en britisk folkrock-gruppe som hadde sin storhetstid på 1970-tallet. Selv om det kan være motstridende oppfatninger om hvilken plateinnspilling som har verdens lengste navn, er denne ofte rangert som nummer en.

Musikksporet med det lange navnet ble innspilt i juli 1970 for albumet *Full House*. Melodien ble ikke benyttet i de opprinnelige utgavene av albumet (men er med på en nyutgivelse av albumet på CD, som kom i 2001). Den ble i stedet utgitt som singleplate, der den var B-side på *Now Be Thankful*. Det er helt klart at den lange navnet er et resultat av Fairport Conventions ønske om å bli registrert i Guinness rekordbok, noe de likevel ikke fikk gjennomslag for. «Sir B. Mackenzie's Daughter's Lament ...» er heller ikke noe opprinnelig navn på melodien, som i virkeligheten er en medley av tre sanger, «Biff, Bang, Crash» (Trad.), «The Kilfenora» (Trad.) og «Boston Tea Party» (av Dave Swarbrick).

Fairport Convention besto på tidspunktet for innspillingen av :
:Richard Thompson, sang og gitar -
:Simon Nicol, sang, elektrisk gitar, akustisk gitar, bassgitar og dulcimer
:Dave Swarbrick, sang, fiolin/fele, og mandolin -
:Dave Pegg, sang, bassgitar og mandolin -
:Dave Mattacks, trommer, munnspill og irske bodhrán-trommer
Vala Flosadóttir

**Vala R. Flosadóttir** (født 1978) er en islandsk tidligere friidrettsutøver som konkurrerte i stavsprang.

Vala tilhørte den første generasjonen kvinnelige stavhoppere og tok gull under innendørs-EM 1996 i Stockholm. Hun var også med i innendørs-VM 1997 der hun endte på sjuendeplass. Under innendørs-EM 1998 tok hun bronse, og under innendørs-VM 1999 ble det sølvmedalje.

Vala deltok også under VM 1999 der hun ble nummer tolv. Valas siste store suksess kom under OL 2000 i Sydney, der hun tok bronsemedaljen etter et hopp på 4,50.

Vala ble trent av Stanislaw «Stanley» Szczyrba og konkurrerte for Malmö AI. Hun bor fremdeles (2009) i Lund.

## Referanser


## Eksterne lenker
*
Lang-Sima kraftverk

**Lang-Sima kraftverk** er et vannkraftverk i Simadalen i Eidfjord kommune i Vestland.

Det ligger i samme fjellanlegg som Sy-Sima kraftverk
De to kraftverkene er tilsammen Norges nest største målt i installert effekt. Produksjonen startet i 1980.

Kraftverket har et omfattende nett av tunneler og dammer og de største magasinene er Langvatn, Rundavatn, Rembesdalsvatn og Sysenvatnet. Alle disse dammene er steinfyllingsdammer.

Det har to turbiner med installert effekt 500 MW med midlere årsproduksjon på 1&nbsp;088 GWh. Fallhøyde 1065 m.

Kraftverket regulerer og delvis tørrlegger fossene Vøringsfossen, Stykkjedalsfossen og Rembedalsfossen.

Grasbotntjørni pumpestasjon åpnet i 2016, pumper vann fra Grasbotntjørni til Langvatn. Det øker produksjonen i Sima med 8 GWh.

Eiere er Statkraft 65&nbsp;%, BKK 26,25&nbsp;% og Sunnhordland Kraftlag 8,75&nbsp;%.

__NOTOC__
## Galleri

Fil:Sima4.jpg|Krafthallen ved Sima kraftverk.
Fil:Sima3.jpg|Peltonhjul i reserve ved Sima kraftverk. Vekt på 37 tonn og ytre diameter på 5060&nbsp;mm.
Fil:Sima5.jpg|Minneplakket med teksten; *«Sima Kraftverk – Offisielt åpnet 17. juni 1980 av statsminister [[Odvar Nordli]] i nærvær av 200 innbudte gjester. »*
Fil:Sysendammen med steinfyllingsdammen.jpg|Sysendammen


## Referanser


## Kilder
* 
* NVE vannkraftdatabase Lang-Sima
* Statkraft.no om Sima kraftverk
* Sunnhordland Kraftlag

## Eksterne lenker
* Statkraft om Grasbotntjørni pumpe (arkiv)
* Hardanger Folkeblad om turbinhavari

## Se også
Sysendammen
Erik Thorsen

**Erik Thorsen** (født 24. juni 1956) er en norsk næringslivsleder. Han er styreleder i bioteknologiselskapet Biotec Pharmacon ASA, Ålø AB, Northstar AB, Toleko AS og Consignor Group AS, samt strategisk rådgiver for internasjonale virksomheter. 

I perioden 2005–2009 var han konsernsjef i solenergiselskapet REC ASA, og før det jobbet han 19 år i panteautomatselskapet Tomra. Ni av disse årene var han konsernsjef i selskapet. Han har også innehatt flere stillinger i skipsserviceselskapet Unitor AS i perioden 1981–1986. Han har også innehatt styre- (-leder) verv i bl.a. Eltek ASA, Aass Bryggeri AS, Komplett ASA, Renonorden ASA og Metallkraft AS.  Han har en Bachelor of commerce-grad fra Karlstads universitet. Han ble kåret til Årets leder i 2001 og Årets styreleder i 2013.
Marina (sang)

**«Marina»** er en populær belgisk sang, skrevet av den italienskfødte sangeren Rocco Granata, som fremførte den på italiensk.

Granata utgav sangen «Manuela» med «Marina» på B-siden på single i 1959. B-siden, «Marina», ble en internasjonal kjempehit med nummer én på den belgiske singlelisten og listeplasseringer rundt om i Europa samt en 31.-plass på den amerikanske singlelisten.

«Marina» befant seg på den norske VG-listen i 27 uker og lå på en førsteplass i femten uker.

Sangen har solgt titalls millioner eksemplarer over hele verden.

I 1989 gav Granata oppdraget til å lage en dance remix av «Marina», og den toppet igjen den belgiske listen samt de i Italia og Vest-Tyskland.

## Coverversjoner (i utvalg)

* Dean Martin
* Placo Jimenez
* Caterina Valente
* Marino Marini
* Celia Cruz
* Perez Prado
* Chico and the Gypsies
* Dalida
* Toots Thielemans
* André Rieu

## Svensk versjon
Den svenske tittelen er også «Marina».

### Innspilling
*Olle Bergman. Utgitt på EP-platen Metronome MEP&nbsp;9010 i 1960.

## Norsk versjon
Juul Hansen har skrevet en norsk tekst. Den norske tittelen er også «Marina».

### Innspillinger
*Inger Jacobsen med Carsten Kloumans orkester. Innspilt 30. desember 1959. Utgitt på singlen Columbia 45GN&nbsp;1658.
*Anne-Lise Leikvold med Harry Waagens kvintett. Norsk tekstforfatter er ikke angitt. Utgitt på singlen Philips 353&nbsp;156&nbsp;PF i 1960
*De Syngende Husmødre på *[[Den ros du ga meg]]*, Arne Bendiksen Records A/S 1981

## Referanser
Pierre Omidyar

**Pierre Omidyar** (født 21. juni 1967) er en iransk-amerikansk forretningsmann og filantrop. Omidyar startet auksjonsnettstedet eBay i 1995 og ifølge forretningstidsskriftet *[[Forbes]]* hadde han en formue på 3,6 milliarder dollar i 2008.

## Referanser
Mjøsbyregionen

**Mjøsbyregionen** er en byregion omkring de tre *[[Mjøsbyene]]* Gjøvik, Hamar og Lillehammer. Sammen med mindre tettsteder som Brumunddal, Moelv, Skreia, Kapp og Biri utgjør de en betydelig befolkningskonsentrasjon i *Mjøsbyregionen*, byregionen omkring innsjøen Mjøsa.

Etter at området ble bundet sammen ved hjelp av Mjøsbrua, har begrepet *Mjøsbyen* begynt å vokse fram som et navn på en byregion med tre tydelige, men likestilte sentra. Mjøsbyregionen kan derfor betegnes som en flerkjernebyregion.

Mjøsbyregionen har kort avstand til landets hovedflyplass, Oslo lufthavn, Gardermoen. Regionens tre byer har alle jernbaneforbindelse til Oslo og to av dem har jernbane til Trondheim. Europavei 6 går gjennom byregionen.

I den såkalte *storbymeldingen* fra 2002 defineres 16 by- og storbyregioner i Norge, og Mjøsbyregionen er en av disse. Regionen ble i Storbymeldingen avgrenset til 10 kommuner med en samlet befolkning på 174 316 i året 2002, fremskrevet til 179 000 i året 2010. I 2021 er befolkningstallet 193 437.

## Referanser
Valerie Brisco-Hooks

**Valerie Brisco-Hooks** (født 1960), er en amerikansk tidligere friidrettsutøver som konkurrerte på 1980-tallet.

Brisco-Hooks ble historisk under OL 1984 da hun som første kvinne vant olympisk gull på både 200 meter og 400 meter. I tillegg var hun med på stafettlaget som vant gull på 4 x 400 meter.

Under VM 1987 i Roma løp hun den tredje etappen på det amerikanske stafettlaget som tok bronse, slått av DDR og Sovjetunionen.

Brisco-Hooks’ siste store mesterskap var OL 1988 i Seoul, der hun ble nummer fire på 400 meter. Hun var også med på det amerikanske stafettlaget som tok sølv på 4 x 400 meter. I denne stafetten slo både vinnerlaget Sovjetunionen og USA den gamle verdensrekorden som DDR innehadde.

## Referanser


## Eksterne lenker
* 
* 
* 
*  Biografi
Alex Schwazer

**Alex Schwazer** (født 1984) er en italiensk kappgjenger.

Schwazers første mesterskap var VM i Helsingfors 2005 da han tok bronse på 50&nbsp;km kappgang med tiden 3.41.54. Han deltok også i VM i Osaka, der det ble ny bronsemedalje på 50&nbsp;km, denne gang på tiden 3.44.38. I det samme mesterskapet deltok han også på distansen 20&nbsp;km, der han endte på niendeplass. 

Karrierens foreløpige høydepunkt kom under OL 2008 i Beijing, der han tok gull på tiden 3.37.09.

Schwazers personlige rekord på 50&nbsp;km er fra 2007 og lyder på 3.36.04.

Schwazer ble dopingtatt under OL 2012 i London. Han innrømmet forholdet og ble utestengt i tre og et halvt år. 

I 2016 ble han igjen dopingtatt og utestengt i åtte år.

## Referanser


## Eksterne lenker
*
Knut Gløersen

**Knut Håken Gløersen**
(født 30. januar 1932,
død 3. mai 2004)
var en norsk filmfotograf fra Elverum, kjent fra
nær tyve norske spillefilmer og flere kortfilmer.
Han lærte tegnefilm hos ABC Film under Bjørn Aronsen og
jobbet med Pål Bang-Hansen, Erik Løchen og Arnljot Berg.  I tillegg har
han filmet frilans for Forsvarets filmavdeling, Akershus festning

## Premier
* Oslo bys kulturstipend
* Statens stipend for eldre fortjente kunstnere

## Verker
* *[[Ingen roser… takk]]* 1979, regi Leif Erlsboe
* *[[Olsenbanden & Dynamitt-Harry på sporet]]* 1977
* *[[Den sommeren jeg fylte 15]]* 1976, regi Knut Andersen
* *[[Einar Schankes gledeshus]]* 1975  
* *[[Glade vrinsk]]* 1975, regi Knut Bohwim
* *[[Olsenbandens siste bedrifter]]* 1975, regi Knut Andersen
* *[[Bobbys krig]]* 1974, regi Arnljot Berg
* *[[Knutsen & Ludvigsen (film)|Knutsen & Ludvigsen]]* 1974, regi Ola Winger
* *[[Knut Formos siste jakt]]* 1973, regi Erik Løchen
* *[[Jentespranget]]* 1973
* *[[Lukket avdeling]]* 1972, regi Arnljot Berg
* *[[Motforestilling]]* 1972, regi Erik Løchen
* *3* 1971, regi Nicole Macé
* *[[Douglas (film)]]* 1970, regi Pål Bang Hansen
* *[[Hennes meget kongelige høyhet]]* 1968, regi Arnljot Berg
* *[[Skrift i sne]]* 1966, regi Pål Bang Hansen

## Referanser


## Eksterne lenker
*
Daudmannsodden

**Daudmannsodden** er en 3 km lang odde på det sørvestlige hjørnet av Oscar II Land på Spitsbergen, Svalbard. Det er sørspissen av det flate kystområdet Daudmannsøyra, og stikker ut som høyre (nordlige) bredd av utløpet til Isfjorden. Det står en fyrlykt på odden som er fredet i henhold til lov om kulturminner.

Stedet fikk sitt navn av norske fangstmenn som mistet en kamerat i området.

## Eksterne lenker
*
Abubaker Kaki Khamis

**Abubaker Kaki Khamis** (født 1989) er en sudansk mellomdistanseløper som har spesialisert seg på 800 meter. Han fikk sitt store internasjonale gjennombrudd i sesongen 2008. Han ble juniorverdensmester på 800 meter, og vant i tillegg gull i innendørs-VM for seniorer.

Suksessen har foreløpig uteblitt i de store internasjonale utendørsmesterskapene. Under OL 2008 i Beijing ble han utslått i sitt semifinaleheat, og under VM 2009 i Berlin falt han i semifinalen og måtte bryte løpet.

## Referanser


## Eksterne lenker
*
Christina Obergföll

**Christina Obergföll** (født 22. august 1981 i Offenburg, Baden-Württemberg) er en tysk friidrettsutøver som konkurrerer i spydkast.

Obergfölls første store mesterskap var OL 2004 i Athen, der hun ikke gikk videre til finalen. Under VM 2005 slo hun til med ny personlig rekord med 70,03. Dette var samtidig ny europarekord, og resultatet holdt til sølvmedalje etter Osleidys Menéndez fra Cuba. 

I VM 2007 i Osaka satte hun igjen ny personlig rekord i spydfinalen. Denne gangen kastet hun 70,20, og dette resulterte i en ny sølvmedalje, denne gangen bak Barbora Špotáková. Hun deltok også under OL 2008 i Beijing, der hun tok sølv med et kast på 66,13. Špotáková tok gullmedaljen.

Obergföll ble verdensmester da hun vant spydkast i VM i friidrett 2013 i Moskva.
## Referanser


## Eksterne lenker
* 
*
Kapp Linné

**Kapp Linné** er det nordvestligste punktet til Nordenskiöld Land og er det sørlige punktet på muningen til Isfjorden på Spitsbergen, Svalbard. Stedet har sitt navn etter den svenske botanikeren Carl von Linné (1707–78). På Kapp Linné ligger Kapp Linné fuglereservat som ble opprettet ved kongelig resolusjon 1. juni 1973 og er på 1&nbsp;891 dekar.

På Kapp Linné ligger den nå automatiserte Isfjord radio, som i dag fjernstyres fra Bodø radio. Byggene som tilhørte radiostasjonen blir om vinteren benyttet til overnatting for turister. Om sommeren er byggene for det meste ikke i bruk, bortsett fra enkelte mastergradskurs i regi av UNIS. Stasjonen får strøm fra et dieseldrevet generator.

## Eksterne lenker
*
Viktor Röthlin

**Viktor Röthlin** (født 14. oktober 1974) er en sveitsisk langdistanseløper som hovedsakelig konkurrerer på maraton. Han har tatt to EM-medaljer og en VM-medalje på denne distansen. 

I EM 2006 i Göteborg ble det sølvmedalje. Året etter tok han bronse i VM i Osaka. I 2010 vant han EM-gull i Barcelona. Röthlins personlige rekord stammer fra 2008 i Tokyo og er på 2.07.23.

## Referanser


## Eksterne lenker
* 
*
Carayonemidae

* *[[Baloghicoccus]]*
* *[[Carayonema]]*
* *[[Foldicoccus]]*
* *[[Mahunkacoccus]]*

**Carayonemidae** er en gruppe med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner. Familien ble nylig (2000) beskrevet og er bare kjent fra den Neotropiske region.

## Utseende
Mer eller mindre dråpeformede, ovale skjoldlus, kroppen er ganske flat. Beina og antennene er korte og kraftige, antennene har en lang børste ytterst. Åndehullene (spiraklene) på thorax og bakkroppen sitter åpent på oversiden av dyret. Oversiden har spesielle, buskete børster. Bakerst har de en par vedheng, anallober.

## Levevis
Carayonidae er funnet mellom løvstrø og mose på fuktige steder, man antar at de kan være halv-akvatiske. Hos én art går hunnens utvikling gjennom fire nymfestadier. Ellers er ingenting kjent om biologien deres.

## Utbredelse
Familien er bare kjent fra den Neotropiske region, med arter beskrevet fra Mellom-Amerika.

## Systematisk inndeling
Familien blir delt i fire slekter med én art i hver.

* ordenen Nebbmunner, Hemiptera
** underordenen Plantelus, Sternorrhyncha
*** overfamilien Skjoldlus, Coccoidea
**** familien Carayonemidae 
***** *[[Baloghicoccus costaricensis]]* Kozár & Koncz-Benedicty, 2000
***** *[[Carayonema orousseti]]* Richard, 1986
***** *[[Foldicoccus monikae]]* Kozár & Koncz-Benedicty, 2000
***** *[[Mahunkacoccus mexicoensis]]* Kozár & Koncz-Benedicty, 2000

## Kilder
* Kozár, F. og Koncz-Benedicty, Z. (2000) Carayonemidae of the Neotropical Region eith the description of new genera and species (Homoptera: Coccoidea). Folia Entomologica Hungarica. http://www.cababstractsplus.org/abstracts/Abstract.aspx?AcNo=20013094230
* ScaleWeb, Carayonidae
## Eksterne lenker
*
David Payne

**David Payne** (født 27. juli 1982, Cincinnati, Ohio) er en amerikansk friidrettsutøver som konkurrerer i hekkeløp.

Payne konkurrerer hovedsakelig på 110 meter hekk, og han fikk sitt internasjonale gjennombrudd i 2007 da han under VM i Osaka satte ny personlig rekord med 13,02 og ble nummer tre i finalen. Tidligere samme år hadde han blitt nummer to i de panamerikanske lekene. Han deltok under Sommer-OL 2008 der han tok sølv etter et løp på 13,17. Under VM 2009 ble det bronse på tiden 13,24.

## Personlige rekorder
* 110 meter hekk – 13,02

## Referanser


## Eksterne lenker
*
Knut Formos siste jakt

***Knut Formos siste jakt*** var en film fra 1973 med Erik Løchen som regissør. Grunnet sykdom ble regien fullført av Jan Erik Düring. Filmen handler om den sagnomsuste jegeren Knut Formo på hans deliriske femdagers fjelltur på 1820-tallet for å felle en hvit rein i Jotunheimen. Filmen ble vist ved den første Drøbak Filmfestival i 1973.

## Handling
Historien finner sted i løpet av 1820-årene. Knut Formo er en ung mann på 22 år som reiser på fjelltur i håp om å skyte en hvit reinsdyr-bukk.

Gjennom fem lange dager kan man følge Knuts økende utmattelse på fjellet, samtidig som han blir mer og mer desillusjonert etter hvert som tiden går uten at han lykkes.

## Medvirkende
* Knut Husebø som Knut Formo
* Anne Marie Ottersen som Huldra
* Katja Medbøe som Knuts kjæreste
* Espen Skjønberg som Presten
* Ola Isene som Klokkeren

## Referanser


## Eksterne lenker
*
Ymerbukta

**Ymerbukta** er en 6 km dyp bukt eller fjord på nordsiden av Isfjorden, sørøst på Oscar II Land på Spitsbergen, Svalbard. Ymerbukta avgrenses i sør av Selmaneset og Erdmannodden og innerst i bukta ligger Esmarkbreen.

Bukta lgger under fjellene Sten De Geerfjellet og Ramfjellet (614 m) i øst, og Värmlandsryggen (575 m) i vest. Umiddelbart vest for denne ryggen starter Trygghamna. Området tilhører Nordre Isfjorden nasjonalpark.

## Eksterne lenker
*
Voula Patoulidou

**Paraskevi «Voula» Patoulidou** (gresk: Βούλα Πατουλίδου, født 29. mars 1965, er en gresk tidligere friidrettsutøver som konkurrerte i hekkeløp. Etter idrettskarrieren satset hun på en karriere innen politikken.

## Friidrettskarriere
Patoulidous største suksess kom under OL 1992 i Barcelona, der hun vant olympisk gull på 100 meter hekk. Før mesterskapet hadde Patoulidou en personlig rekord på 12,96. I semifinalen forbedret hun til tiden til 12,88, og deretter vant hun finalen på tiden 12,64. Storfavoritten Gail Devers falt på den siste hekken og endte nede på femteplass.

Bortsett fra OL-seieren har hun ingen større meritter fra verdensmesterskap eller olympiske leker.

## Politikerkarriere
Høsten 2006 Patoulidou kandidat i regionvalget i Tessaloniki for PASOK, men tapte valget.

## Referanser


## Eksterne lenker
*
Borebukta

**Borebukta**, tidligere kjent som *Tundra Bay*, er en 4,5 km bred og inntil 10 km lang lang bukt på nordsiden av Isfjorden, på Oscar II Land, Spitsbergen, Svalbard. Borebukta ligger på vestsiden av Bohemanflya og innerst i bukta ligger Borebreen.

I sør reiser fjellet Syltoppen (680 m) seg, mens Ramfjellet (614 m) avgrenser området i sør. I øst er det Bohemanneset med fyrlykt og Boheman fuglereservat som avgrenser bukta. Området tilhører Nordre Isfjorden nasjonalpark.

## Eksterne lenker
*
Denise Lewis

**Denise Lewis** (født 27. august 1972 i West Bromwich) er en britisk friidrettsutøver. 

Hennes fremste meritt er gullmedaljen i sjukamp fra OL 2000 i Sydney. Hun har også gullmedaljer fra Samveldelekene (1994 og 1998), sølv i VM (både 1997 og 1999) og bronse fra OL 1996 i Atlanta.

## Personlige rekorder

## Referanser

## Eksterne lenker
* 
* 
*
Hans Lipperhey

**Hans Lipperhey** (eller *Jan Lipperhey*, *Hans Lippershey*, *Johannes Lipperhey*, *Hans Lippersheim*, *Hans Laprey*; født ca. 1570 i Wesel i det som nå er Tyskland; død i september 1619 i Middelburg) var en tysk-nederlandsk brillemaker som oppfant teleskopet.

Lipperhey flyttet i 1594 til Middelburg i dagens nederlandske provins Zeeland og slo seg ned der som brillemaker. I oktober 1608 fremla han som patentsøknad for Zeelands råd et instrument for å se ting i det fjerne, og fikk i oppdrag om å sette det i produksjon. Det kom på markedet senere samme år, og allerede i 1609 var Lipperheys kikkert, kalt *teleskop*, i salg også i Paris. Det kunne forstørre tre ganger (3x).

Lippersheys patentsøknad nevnes såvidt vites for første gang mot slutten av en diplomatisk rapport fra en sendeferd til Holland fra Kongedømmet Siam sendt av den siamesiske kong Ekathotsarot: *Ambassades du Roy de Siam envoyé à l'Excellence du Prince Maurice, arrive a La Haye, le 10. septembr. 1608*). Denne diplomatiske rapport ble raskt kjent i store deler av Europa, noe som førte til eksperimenter blant andre forskere. Italieneren Paolo Sarpi, som, mottok rapporten i november 1608, satte i gang, likeså engelskmannen Thomas Harriot i 1609, likeså Galileo Galilei. Det var med en egen forbedret utgave av Lipperhey-teleskopet at Galileo Galilei kom til et gjennombrudd innen astronomien.

Lipperheys patentsøknad for sitt rør nådde imidlertid ikke frem. Grunnen var at han i oktober 1608 ikke (lenger) var den eneste som forstod seg på kunsten å bygge kikkerter. Men uansett fikk Lipperhey godt betalt for tegningene til sin oppfinnelse av den nederlandske regjering. Ved siden av Hans Lipperhey gjorde også Jacob Adriaanszon, kalt Metius av Alkmaar, og dessuten Zacharias Janssen, krav på å ha oppfunnet instrumentet.

Striden om hvem som var først ute med kikkerten ble første gang skildret i bokform i 1655. Boken het *De vero telescopii inventore* og var skrevet av Pierre Borel. I denne boken er det også en avbildning av Lipperhey.

## Litteratur

* Rolf Riekher: *Fernrohre und ihre Meister*. 2. Auflage, Berlin 1990, S. 19–21.
* Biografi i Gallio Project (engelsk)
* Albert Van Helden: *Measuring the Universe: Cosmic Dimensions from Aristarchus to Halley*

## Referanser
Sørhaugøy fyr

**Sørhaugøy fyr** ble bygget i 1846 og ligger i Haugesund kommune. Sørhaugøy er den nordligste øyene i øygruppen som samlet omtales som Vibrandsøy. Sørhaugøy ligger ut mot det værharde havstykket Slettå, i den nordlige innseilingen til den travle skipsleden gjennom Karmsundet og til Haugesund havn. Øyen er adskilt fra de øvrige øyene på Vibrandsøy med et smalt sund uten bro. Fyrets kai og et tilhørende, mindre sjøhus ligger ned til dette sundet. Selve fyret består av sammenbygd fyrtårn og vokterbolig med karakteristisk kirkelignende form. Fyret ble nedlagt i 1952 og erstattet av en lykt på stativ like vest for den gamle fyrbygningen.  

Sørhaugøy fyr kalles på folkemunne Tonjer. Tonjer er en holme like nord for Sørhaugøy.

Sørhaugøy med fyrbygning og sjøhus er fredet etter kulturminneloven og tilhører Karmsund Folkemuseum i Haugesund. Fyret har et restaureringsbehov og er stengt for publikum.

## Se også
* Liste over norske fyr
* Norsk Fyrhistorisk Forening

## Eksterne lenker
* Norsk Fyrliste 2008
*